સુપ્રીમ કોર્ટે જણાવ્યું હતું કે સિનિયોરિટી કર્મચારીની કામગીરીમાં મહત્ત્વની વાત હોય છે. સિનિયોરિટીનો સિદ્ધાંત તર્કસંગત અને તટસ્થ હોવો જોઇએ. અનામત પ્રાપ્ત કરવી એ મૂળભૂત અધિકાર નથી, પરંતુ એક સકારાત્મક જોગવાઇ છે. જો સરકારને એવું લાગે કે કોઇ વર્ગનું યોગ્ય પ્રતિનિધિત્વ નથી તો તે આરક્ષણની જોગવાઇ કરી શકે છે, પરંતુ આરક્ષણથી પ્રમોશન મળવા પર આપોઆપ સિનિયોરિટી મળી જતી નથી. જો સરકારી નીતિ અને કાયદામાં તેની જોગવાઇ ન હોય તો અનામતથી પ્રમોશન મેળવનારને આપોઆપ સિનિયોરિટી પ્રાપ્ત થશે નહીં.